ועדת הכספים, כנסת 25, פרוטוקול מספר 106, 2023-04-30 00:00

משה גפני: סעיף 7

משה גפני:  היועצת המשפטית אומרת שקודם תסביר ואחר כך תקריא

משה גפני:  אני אומר שתתחיל להקריא ותסביר נושא-נושא אבל מי שצודקת, זאת תמיד היועצת המשפטית ולא אני

משה גפני:       תסביר, אבל בקצרה

יפתח עשהאל: זאת ההטבה המדוברת

יפתח עשהאל:  מי שמוכר את הקרקע שלו, יוכל למכור אותה וליהנות מהטבה מאוד משמעותית במס השבח

יפתח עשהאל:  אמרנו 47 אחוזים מהתקופה שלפני 2001 ואחר כך זה יורד ל-25 אחוזים

יפתח עשהאל:  לתת לו הטבה של 25 אחוזים על כל התקופה בתנאי שהוא מממש את הבנייה בארבע השנים הקרובות

יפתח עשהאל:  מי שיממש את ההטבה הזאת ארבע עד שמונה - מי זה יממש? ישלים בנייה

יפתח עשהאל:  מי שישלים בנייה עוד שבע שנים לדוגמה כי הוא אומר הוא לא מספיק תוך ארבע שנים – עשינו מודל מדורג בין ארבע לשמונה שנים

יפתח עשהאל:  עד ארבע שנים זה מלוא ההטבה, מארבע לשמונה שנים זה יורד באופן מדורג

יפתח עשהאל:  בהקראה נראה בדיוק את האחוזים

יפתח עשהאל:  זה אומר שאנחנו בעצם מתמרצים, ברגע שהחוק יעבור, אם יש למישהו קרקע פרטית למכור מהר את הקרקע שלו לקבלן שיממש אותה

יפתח עשהאל:  אם הוא מממש אותה תוך ארבע שנים, הוא נהנה מההטבה ואם הוא מממש אותה תוך חמש שנים, הוא נהנה מחלק של ההטבה

יפתח עשהאל:  עד שמונה שנים

יפתח עשהאל:  זאת המטרה

חמד עמאר: מכירת הקרקע

חמד עמאר:  לא הבנייה

יפתח עשהאל: השלמת בנייה מארבע עד שמונה שנים

עאידה תומא סלימאן: 	למה פוגעים בהטבה שלו כאשר אין לו שליטה מתי הקבלן יבנה?      

יפתח עשהאל: לא בדיוק פוגעים

יפתח עשהאל:  נותנים לו הטבה בתנאי שהקבלן שהוא מכר לו עומד בזה

יפתח עשהאל:  אפשר לסגור את זה חוזית בין הקבלן לבין המוכר

יפתח עשהאל:  אני מוכר עכשיו קרקע לקבלן ואפשר לסגור את זה חוזית

עאידה תומא סלימאן: אבל זה לא בידיים שלו

חמד עמאר: אני מבין שהמטרה של החוק היא שאנשים ימכרו את הקרקעות שלהם

יפתח עשהאל: נכון

יצחק אהרונוביץ': כפי שנאמר קודם, יש לנו קרקעות פרטיות שמוחזקות על ידי יורשים, בעלים, לא משנה

יצחק אהרונוביץ':  יש להם מה שנקרא יום רכישה שקודם ל-7 בנובמבר 2001 אבל כן יום רכישה אחרי ה-1 באפריל 1961

יצחק אהרונוביץ':  זה אומר שיש להם אינטרס להמשיך ולהחזיק את הקרקע ולא למכור אותה כי ככל שהשנים עוברות, החלק שמחויב ב-25 אחוזי מס גדל והחלק בהתאמה של 47 אחוזים הולך וקטן

יצחק אהרונוביץ':  כדי למנוע את הנעילה הזאת, היות ואנחנו רוצים שיצאו קרקעות ותהיה בנייה – זה רק על קרקעות למגורים ולא למשרדים - - -     

אימאן ח'טיב יאסין: זה גם לבנייה פרטית?     

יפתח עשהאל: יש כאן היקף יחידות מינימלי

יצחק אהרונוביץ': כן

יצחק אהרונוביץ':  יש היקף יחידות

יפתח עשהאל: זה לבנייה רוויה מסיבית

יפתח עשהאל:  לכל הפחות 15 יחידות על הקרקע

יצחק אהרונוביץ': אם אתה בונה בעצמך, זה לא רלוונטי

יפתח עשהאל: לפחות 15 יחידות דיור

שי כהן: למה לא להוריד את זה כמו בחקיקה הקודמת?      

יצחק אהרונוביץ': זה הסיבוב השלישי של ההוראה הזאת

יצחק אהרונוביץ':  ההוראה הזאת הייתה פעם ראשונה ב-2011 ואחר כך ב-2015, משהו כזה

יפתח עשהאל: והאריכו אותה

יצחק אהרונוביץ':  אנחנו שוב מביאים אותה כחלק מהרצון להוריד את מחירי הדיור

חמד עמאר: למה לא מאריכים את זה עד 31 בדצמבר 2030?     

שי כהן: זאת ההצעה שלנו

שי כהן:  להאריך

יצחק אהרונוביץ': זה מנגנון אחר

שי כהן: עדיין אפשר להקביל את המקל והגזר עד סוף 2030

יפתח עשהאל: זה חל גם על מעבר ל-2030

יפתח עשהאל:  זה חל שמונה שנים קדימה ולא רק שבע שנים קדימה

שי כהן: מתי אפשר להיכנס לזה? מתי אפשר למכור? אפשר להאריך את הוראת השעה עד דצמבר 2030

יפתח עשהאל: את המכירה עצמה לא אבל ההשלמה

שי כהן: ההשלמה תהיה כמו שכתבת בחוק

יפתח עשהאל: אבל אז אני לא מתמרץ אף אחד

יפתח עשהאל:  הפסדתי שמונה שנים

יפתח עשהאל:  אני רוצה שמי שהוא בעל דירה, שלא יחכה שמונה שנים לתשואה

יפתח עשהאל:  זאת המטרה

יפתח עשהאל:  שימכור היום ולא יחכה לנכדים

יפתח עשהאל:  ימכור היום כדי שמישהו יממש

יפתח עשהאל:  זאת המטרה

איציק גורביץ: אני שוב אומר שלוחות הזמנים האלה הם לא רלוונטיים

איציק גורביץ:  בשום פנים ואופן הם לא רלוונטיים

יפתח עשהאל: שמונה שנים זה לא רלוונטי?     

יוסי אלישע: שמונה שנים, הוא מאבד את ההטבה לגמרי

יוסי אלישע:  המדרגה הראשונה היא ארבע והיא בעייתית מאוד

משה גפני: לא לקרוא קריאות ביניים

משה גפני:  תגיד את עמדתך ונשמע גם את האחרים

איציק גורביץ: אני שוב אומר שלוחות הזמנים האלה הם לא רלוונטיים

משה גפני: למה הם לא רלוונטיים? מדובר על שמונה שנים

איציק גורביץ: אגב, יש פסקי דין בנושא הזה

איציק גורביץ:  זה שמוכר את הקרקע לקבלן, עד מתי חל כל התהליך הזה? עד מתי הוא צריך להתחשבן?      

אליהו (אלי) רביבו: לא הצלחתי להבין למה שמונה שנים זה פרק זמן לא מספיק

יוסי אלישע: אני אסביר משהו שאולי כבר דובר בו כי יש כאן בעיה מובנית בחקיקה

משה גפני: אני תכף אשמע

משה גפני:  למה שמונה שנים זה לא רלוונטי?     

איציק גורביץ: אם יש כאן דברים שסוכמו קודם, יכול להיות שזה ייתן פתרון

יוסי אלישע: המשמעות היא פשוטה

יוסי אלישע:  אנחנו בעולם שבו כאשר עושים עסקה כזאת עם בעלים של קרקע, אנחנו צריכים לשחרר את הבעלים

יוסי אלישע:  לא יכול להיות שגם אם תהיה הסכמה חוזית, כפי שאת ציינת, כזו או אחרת ביניהם, עדיין אותו בעל קרקע קשור בחבל הטבור ליזם, תלוי בתוצאות של הפעילות שלו וכדומה

יוסי אלישע:      לכן מה שאנחנו אמרנו זה פשוט

יוסי אלישע:  אחד, בואו נהפוך את הקערה

יוסי אלישע:  מי שיישא בנטל המס הנוסף יהיה היזם ולא הבעלים

יוסי אלישע:  הבעלים מוכר את הקרקע, יצא מהאירוע

יוסי אלישע:  הוא קיבל את ההטבה

יוסי אלישע:  יש תמריץ מלא לכל הטענות של ראשי הרשויות

יוסי אלישע:  מי שישב על קרקע, יהיה לו תמריץ למכור היום ויצא מכאן

יוסי אלישע:  היזמים יתחייבו למסגרת זמנים

יוסי אלישע:  במסגרת הזמנים הזאת שהם יתחייבו, אם נניח מס הרכישה, המדרגה הראשונה היא חמישה אחוזים, היא לא תהיה חמישה אחוזים אם הם לא עומדים בזמנים אלא היא תהיה שבעה אחוזים, שמונה אחוזים, תשעה אחוזים וכדומה

יוסי אלישע:  אפשר לדבר על המספרים אבל בעצם הפכנו את הקערה

יוסי אלישע:  יש תמריץ לגבי ארבע שנים

יוסי אלישע:  ברור לחלוטין שפרק זמן של ארבע שנים להוציא היתר, במיוחד מדובר על קרקע של מה שנקרא ריבוי יחידות, בטח שאי אפשר להוציא היתר ולהשלים בנייה תוך ארבע שנים, זה פרק זמן שאי אפשר לעמוד בו גם אם מתחילים היום בבוקר

יוסי אלישע:       לכן אני חושב שאנחנו כאן נעשה איזושהי התאמה, ככל שמקובל עליכם, ופרק הזמן, המדרגה הראשונה, נניח היא תהיה שש שנים ומכאן אנחנו עד עשר שנים שקבוע היום או שמונה שנים, אני כבר לא זוכר

שי כהן: שש, שתיים, שתיים

שי כהן:  נשמע סביר

יוסי אלישע: זה בעצם יפתור את הבעיה

משה גפני: אני בטראומה מזה שכל פעם שרוצים להגדיל את היצע הדירות, מעלים את מס הרכישה

משה גפני:  אני לא אוהב את זה

משה גפני:  אני לא חושב שזה נכון

משה גפני:  אני חושב שמן הראוי שאתם תשבו עוד פעם עם רשות המיסים למצוא פתרון אחר

יוסי אלישע: אבל אין לך דרך להשית את זה על היזם

ג'ק בלנגה: אפשר למצוא דרך

משה גפני: המציאות הזאת היא מציאות שלא הוכיחה את עצמה

יוסי אלישע: לא

יוסי אלישע:  גם כך זה מושת עליו חוזית

משה גפני: זה לא הביא עוד דירות

יוסי אלישע: לא, זה לא קשור למס הרכישה הכללי במשק

משה גפני: לא דיברתי על זה

משה גפני:  דיברתי על מה שאתה מציע עכשיו

יוסי אלישע: אדוני היושב ראש, היזם ממילא לוקח על עצמו את המס הזה, הבעיה שהייתה בחוק שהוא היה צריך באותו יום שהוא חותם ללכת להביא ערבות בנקאית על כל גובה המס, על בניין שהוא יבנה בעוד ארבע או חמש שנים

יוסי אלישע:  היום הוא היה צריך לעשות את זה

יוסי אלישע:  מה שאנחנו אומרים, אנחנו מקלים ובמקום שהוא יעשה את זה היום, הוא יצטרך לעשות את זה אם וכאשר במועד שהוא לא יעמוד בזה

יוסי אלישע:  זה משחרר תזרים אדיר לפרויקט, זה מקל על כולם, זה משחרר את המוכר

משה גפני: מה העמדה שלכם?     

יצחק אהרונוביץ': אני רוצה להגיד שגם לשר היה מאוד חשוב שנשחרר את המוכרים

יצחק אהרונוביץ':  בדיונים שישבנו איתו, היה לו מאוד חשוב לשחרר את המוכרים

יצחק אהרונוביץ':  אנחנו הבאנו כמה פתרונות במישור הגבייה אבל אני מסכים שהרעיון שעלה כאן בשיחה שעשינו עם שלומית בחוץ, שיניב כהן זכר שעשינו את זה עם כבוד היושב ראש בנושא של מכירת דירות שמשמשות כמשרדים

יצחק אהרונוביץ':  שם הקונה היה צריך להתחייב שהוא ישתמש בדירה למגורים ואם הוא לא משתמש בדירה למגורים, הושת עליו עוד מס רכישה

יצחק אהרונוביץ':  זאת שיטה יותר טובה לשחרר את המוכר

יצחק אהרונוביץ':  אנחנו צריכים רק לדייק כמה מס הרכישה שיושת

ג'ק בלנגה: מדובר בקנס

ג'ק בלנגה:  בוא נזכור שמדובר בקנס

ג'ק בלנגה:  במקום המס של המוכר

קריאה: קודם הוא שילם גם את מס השבח

יצחק פינדרוס: זה לא קנס

יצחק פינדרוס:  הוא קיבל הנחה לא מוצדקת

יצחק פינדרוס:  למה אתה קורא לזה קנס?      

ג'ק בלנגה: מי שקיבל את ההנחה, זה המוכר ולא הקונה

ג'ק בלנגה:  כאן מטילים את זה על הקונה

יצחק פינדרוס: אבל המוכר קיבל את זה

ג'ק בלנגה: המוכר קיבל ועלה

קריאה: אנחנו רוצים לתמרץ את המוכר למכור את הקרקע

משה גפני: הבנתי

משה גפני:  אמרתי את זה קודם

משה גפני:  יש לכם הצעה אחרת?     

איציק גורביץ: אלה דברים שסוכמו וכרגע אני לא יכול לומר מה ההשלכות של הסיכום הזה

משה גפני: מה זה סיכום? מה שלא יהיה כאן לא יהיה מסוכם

משה גפני:  אני שואל אם יש לך הצעה אחרת

משה גפני:  הם מורידים את זה מהמוכר ומעבירים את זה ליזם

איציק גורביץ: אני כרגע לא יכול לומר

איציק גורביץ:  לא למדתי מה ההשלכה מבחינת היזם במועד שזה עובר

חמד עמאר: מטרת היזם היא לבנות את הבית

חמד עמאר:  הוא קנה את הקרקע כדי לבנות ואנחנו רוצים לתמרץ אותו שיבנה כמה שיותר מהר

חמד עמאר:  זה התפקיד שלנו

ג'ק בלנגה: אנחנו נחשוב יחד עם רשות המיסים על רעיון אחר

משה גפני: בבקשה להקריא

משה גפני:  את הנושא הזה לא סגרנו

משה גפני:  נחשוב על פתרון

ג'ק בלנגה: יש עוד נקודה

ג'ק בלנגה:  הנושא של 15 הדירות צריך לרדת

ג'ק בלנגה:  קרקע כולה באותה בעלות – גם צריך לרדת

חמד עמאר: אמרו חמש דירות

חמד עמאר:  לא 15 דירות

ג'ק בלנגה: אני לא יודע

ג'ק בלנגה:  לדעתי לא צריך להיות מספר מוגבל ויכולים גם להיות שותפים

ג'ק בלנגה:  גם אם שלושה שותפים בקרקע, יכולים להיכנס להטבה

ג'ק בלנגה:  למה בן אדם אחד צריך להחזיק את כל הדירות?      

משה גפני: באמת למה? תסבירו

חמד עמאר: המספר הוא 15 או חמש?     

יפתח עשהאל: 15 דירות

יפתח עשהאל:  המטרה שזאת תהיה בנייה יזמית

יפתח עשהאל:  האמירה היא שהכוונה לעודד בנייה יזמית מסיבית

משה גפני: מה 15 ולמה לא חמש?     

יפתח עשהאל: כי חמש היא לא בנייה שהיא בנייה רוויה משמעותית

יפתח עשהאל:  אנחנו רוצים בנייה רוויה משמעותית

קריאה: בהוראת שעה הקודמת זה היה שמונה

יצחק אהרונוביץ': אנחנו באים כאן עם הטבה מאוד גדולה

משה גפני: לפעמים יש לכם טיעונים יותר משכנעים מאשר הטיעון הזה

משה גפני:  אתם רוצים שתהיה בנייה מסיבית, זה מה שיש

משה גפני:  מדובר על חמש

משה גפני:  אנחנו גם רוצים שיהיו חמש דירות

משה גפני:  למה לא חמש?     

יפתח עשהאל: חמש דירות זה באמת מספר נמוך

יפתח עשהאל:  הסתכלנו במקומות קודמים שם המספר היה שמונה – גם ראינו את זה כמספר נמוך והגדלנו כי בסוף זה הגיע לא לבנייה היזמית אליה כיוונו, שאותה אנחנו רוצים

חמד עמאר: אבל יש מקומות שלא יכולים ליישם את זה

חמד עמאר:  אני אתן לך דוגמה במגזר הערבי

חמד עמאר:  אחוזי בנייה, לא יכולים לאפשר ל-15 יחידות דיור

יפתח עשהאל: יכולים

יפתח עשהאל:  חמש יחידות דיור לדונם אבל אנחנו לא מדברים כאן רק על דונם

יפתח עשהאל:  יכול להיות ששטח המגרש הוא יותר מדונם ואז זה מאפשר

יפתח עשהאל:  המגרש לא מתוחם בדונם

חמד עמאר: אחוזי הבנייה במגזר הערבי הם פחות מאשר במגזר היהודי

חמד עמאר:  אתה כאן בעצם חוסם את המגזר הערבי

אליהו דלל: אני חושב ש-10 זה נכון כי אתה צריך להסתכל גם על מספר הקומות

ג'ק בלנגה: צריך לרדת לאחת ואני אסביר

אליהו דלל: לאחת? זה מוגזם

ג'ק בלנגה: אני אסביר

ג'ק בלנגה:  החוק הזה הוא חוק שמשלים את הסעיף הקודם שדיברנו עליו

ג'ק בלנגה:  הסעיף הקודם בא לבטל את ההטבה הלינארית

ג'ק בלנגה:  הרבה אנשים לא יוכלו לבנות את הדירות של עצמם ויצטרכו למכור את הקרקע

ג'ק בלנגה:  אם יצטרכו למכור את הקרקע, אין סיבה שהם ישלמו 50 אחוזים על מרכיב הלינארי או 47 אחוזים

ג'ק בלנגה:  צריך לתת להם את ה-25 אחוזים, גם אם זאת דירה אחת

ג'ק בלנגה:  בן אדם לא צריך לבנות, הוא רוצה למכור את הקרקע ויש לו אפשרות

משה גפני: זה הסעיף הקודם

ג'ק בלנגה: אבל זה הסעיף המשלים שלו

ליהי קושנר גינוסר: משרד המשפטים

משה גפני: הרבה זמן לא היה כאן משרד המשפטים

ליהי קושנר גינוסר: אני כאן כל הזמן

משה גפני: לא ידעתי

משה גפני:  מתי שאת רוצה, תבקשי רשות דיבור ואני אתן לך ולא חשובה דעתי בעניין

ליהי קושנר גינוסר: ההצעה שעלתה כאן ביחס לאפשרות להשית על היזם מס רכישה גבוה יותר במידה שהוא לא יעמוד בזמנים, זה בעצם עשוי להפוך את המס לסוג של סנקציה

ליהי קושנר גינוסר:  לכן אני צריכה לבחון אם משפטית אין בכך איזשהו קושי

משה גפני: מה את מציעה?     

ליהי קושנר גינוסר: אני מציעה לאמץ את ההצעה שלי

משה גפני: אם את מציעה רק לא לעשות את זה, אז לא יעשו כלום

ליהי קושנר גינוסר: אני צריכה לבחון את זה

משה גפני: אני אגיד לך

משה גפני:  אני מקבל את משרד המשפטים שהם היועצים המשפטיים

משה גפני:  אני מקבל אותם כאנשים שאומרים מה לא אבל הם אומרים מה כן

משה גפני:  להגיד מה לא, גם אני יודע

משה גפני:  בשביל זה אני לא צריך את משרד המשפטים

ליהי קושנר גינוסר: אנחנו נחשוב גם על ההצעה

ליהי קושנר גינוסר:  זה עלה כרגע ולא הספקתי לבחון את זה

שי כהן: בחוק החריגו מכירה לקרוב

שי כהן:  אני לא רואה כל סיבה אם עומדים בתנאים ובזמנים להחריג קרוב

שי כהן:  אם אני מוכר את זה למישהו שהוא קרוב או חברה שאחד הבעלים קרוב, אני לא רואה שום סיבה להחריג כי אם בונים, מה זה משנה מי בונה?     

יצחק אהרונוביץ': אנחנו לרוב לא נותנים הטבות כדי למנוע כל מיני תכנוני מס

שי כהן: איזה תכנון מס יכול להיות? אם אתה בונה, זו מטרת החוק

שי כהן:  מה זה משנה לך מי בנה?     

משה גפני: תודה

משה גפני:  אנחנו עשינו את הנושא של קרוב כשהייתה התוכנית הגדולה שלא רצינו שאנשים יעשו כאילו ובעצם זה לא

משה גפני:  במקרה הזה, מה מפריע? הרי אנחנו רוצים שיבנו ואז מה זה משנה אם הוא קרוב? אתם כנראה העתקתם את זה

יפתח עשהאל: נעשה על זה בחינה

יצחק פינדרוס: לי יש מגרש ואני רוצה שיבנו שם, אז אני מוצא קרוב שיבנה יותר טוב

יצחק פינדרוס:  רק שיבוא לבנות

יצחק פינדרוס:  אין לי קרובים ואין לי מגרש, אבל זה בסדר

יוסי אלישע: במענה למה שאמרה נציגת משרד המשפטים

יוסי אלישע:  את יכולה לבדוק גם בחוק עידוד השקעות הון היום, בבניין להשכרה, וגם בחקיקות קודמות

יוסי אלישע:  הדרך הזאת להגדיל את מס הרכישה קיימת כבר היום בחקיקה

שולמית אלוני: זה נכון אבל מצד שני בדיונים הקודמים שהיו בתקציב הקודם גם אני העליתי את אותה הערה

שולמית אלוני:  יש פה משהו שצריך באמת לחשוב עליו עד הסוף כי המשמעות היא באמת עונש

יוסי אלישע: אבל העונש הזה קיים היום

יוסי אלישע:  אתם צריכים להבין

יוסי אלישע:  הרי הדייר שמוכר תלוי ביזם

יוסי אלישע:  היזם לוקח על עצמו את ההפרש

יוסי אלישע:  הוא נותן לו ערבות בנקאית

יוסי אלישע:  זאת אומרת, היזם הולך לשלם את זה בכל מקרה

יוסי אלישע:  כל העניין כאן הוא שאף דייר לא מוכן לקחת את זה על עצמו

יוסי אלישע:  הוא אומר שאני עכשיו צריך להתקשר איתך שמונה שנים קדימה? למה שאני אחתום? לכן בהוראות הקודמות כמעט לא היו פרויקטים כאלה

יוסי אלישע:       הערה נוספת אחרונה אדוני

יוסי אלישע:  אני רוצה להצטרף למה שאמר ג'ק

יוסי אלישע:  אין ספק, צריך להיות מה שנקרא ריבוי בעלים

יוסי אלישע:  ראיתי שיש חברות משפחתיות, חברות בית, שותפויות

יוסי אלישע:  אם הרעיון הוא רק לתמרץ בנייה, מה זה משנה מי סוג הבעלים?      

משה גפני: אנחנו מדברים כאן על משהו אחר מהתוכנית הכללית

משה גפני:  אני מקבל את היעד הזה

משה גפני:  היעד הוא בסדר

משה גפני:  אתם רוצים שיבנו ושיהיו דירות

משה גפני:  ההגבלה של ה-15 היא לא במקום ו-קרוב הוא לא במקום כי אלה לא המקרים שיש הטבות

משה גפני:  אתם חששתם, ואנחנו קיבלנו את זה, ש-קרוב הוא המצאה, זה כאילו אבל זה לא נכון

משה גפני:  כאן לא מפריע לי שזה יהיה קרוב אבל שיבנה כי אם הוא לא יבנה, בין אם הוא קרוב או לא, יש כאן את הסנקציות

משה גפני:  לכן אני מציע שעד שנצביע על זה, גם לגבי ה-15, תרדו מהמספר הזה ותקבעו מספר יותר ריאלי

אימאן ח'טיב יאסין: יותר מאפשר

משה גפני: כן

עאידה תומא סלימאן: גם מאפשר לאוכלוסייה הערבית

משה גפני: בסדר

משה גפני:  אני יכול להגיד שמונה אבל אם אני אגיד שמונה - - -         

ג'ק בלנגה: למה צריך מספר?      

משה גפני: תחשבו על זה ותנו מספר

משה גפני:  אנחנו נצטרך להצביע על זה

משה גפני:  תורידו את העניין של קרוב

משה גפני:  אני חושב שהטענה שהועלתה היא נכונה

משה גפני:  מה אתם רוצים להרוויח בזה, שהוא לא יבנה בניין?     

יצחק פינדרוס: שהוא לא יבנה באמצעות האחיין שלו?         

חמד עמאר: איזה קומבינה יכולים לעשות אם הוא יזם והוא קונה?     

ג'ק בלנגה: בנוסף למסלול של מס הרכישה, אפשר לתת אופציה ליזם לבחור בין שתי החלופות, בין חלופה של מס מדויק שהופטר המוכר ממנו לבין מס הרכישה הנוסף לפי בחירתו כי יכול להיות שהמס הנוסף הוא מאוד סמלי נמוך

יצחק אהרונוביץ': לא

יצחק אהרונוביץ':  אנחנו רוצים שתהיה איזושהי קורלציה ביניהם

ג'ק בלנגה: מה הבעיה לקחת את המס המדויק?     

יצחק פינדרוס: שתהיה לו סיבה

יצחק פינדרוס:  זה בדיוק הפוך

יצחק פינדרוס:  זה פועל הפוך

ג'ק בלנגה: שי, הוא ישלם את המס של המוכר

יצחק פינדרוס: אבל אם זה לא מספיק שווה לו, הוא לא יבנה

משה גפני: בסדר

משה גפני:  העלית את העניין הזה

משה גפני:  אני מבקש להקריא עכשיו את החוק

רודין נפסון: 	7

רודין נפסון: 	חוק מיסוי מקרקעין – הוראת שעה

שולמית אלוני: למה צריך להחיל א זה כנוסחו בסעיף 5(2)(א) לחוק זה, שזאת בעצם המשמעות של החישוב הלינארי עליו דיברנו קודם, בדיון הקודם?         

יניב כהן: סעיף (ב1) הוא סעיף של כל שיעורי המס הכלליים

יניב כהן:  אנחנו הולכים לתקן את הסעיף הזה

שולמית אלוני: נכון

שולמית אלוני:  לכן אני אומרת למה צריך להגיד כנוסחו בסעיף 5(2)(א)?     

משה גפני: אם אלה הניסוחים הכלליים, בסדר

משה גפני:  למה צריך את זה?     

יניב כהן: במקום שיעור המס הרגיל יש את שיעור המס המיוחד

יניב כהן:  אנחנו מפנים לסעיף שבשיעור המס הרגיל

יניב כהן:  הסעיף שבשיעור המס הרגיל משונה בסעיף 5

יניב כהן:  לכן מפנים לשם

רודין נפסון: במכירת זכות במקרקעין שתוכנית הבנייה שחלה לגביה מתירה בנייה על הקרקע של 15 דירות לפחות - - -     

משה גפני: לא יישאר 15 דירות

משה גפני:  יהיה מספר אחר שאתם תגידו ושאנחנו נסכים

רודין נפסון: המיועדות לשמש למגורים בידי יחיד שהקרקע כולה הייתה בבעלותו - - -     

יוסי אלישע: גם יחיד שבבעלותו

יוסי אלישע:  תתקן

ג'ק בלנגה: אמרנו שלא "כולה"

יניב כהן: לגבי מה שאתם אומרים על שותפים וכולי

יניב כהן:  נתנו את זה בזמנו

יניב כהן:  הייתה הוראת שעה ראשונה ומשם התגלגלנו עם כל ההוראות החדשות

יניב כהן:  קבענו בפרשנות שגם אם יש משותפים מספר בעלים וביחד יש להם את הקרקע למספר היחידות שיוחלט כאן בוועדה, אנחנו מחילים את ההוראה

יוסי אלישע: מה הבעיה לכתוב בלי המילה "כולה"?     

ג'ק בלנגה: תוריד את המילה "כולה"

יניב כהן: נבדוק גם את זה

שולמית אלוני: רגע, עוד לפני כן

שולמית אלוני:  בידי יחיד

שולמית אלוני:  יחיד, יש הגדרה בסעיף 64(א) לפקודת מס הכנסה שאומרת לרבות חברה משפחתית כמשמעותה ולרבות שותפות שחל לגביה סעיף 63 לפקודה

ג'ק בלנגה:  צריך להוסיף חברת בית

שולמית אלוני: מה עם חברת בית?     

יניב כהן: חברת בית, למיטב ידיעתי היא לא רלוונטית כאן

ג'ק בלנגה: למה לא?     

יניב כהן: זה מבנה

יניב כהן:  לא קרקע

ג'ק בלנגה: לא

ג'ק בלנגה:  יש גם חברות בית שמחזיקות קרקעות

יניב כהן: תהרוס ותבנה?     

ג'ק בלנגה: לא, לא תהרוס ותבנה

ג'ק בלנגה:  חברות בית יכולות להחזיק קרקע ויש להן זמן לבנות

שי כהן:  חמש שנים

ג'ק בלנגה: אז יכולות לממש

יצחק אהרונוביץ': יש בנייה עם שינוי תב"ע למגורים

יצחק אהרונוביץ':  הבנייה הייתה מסחר

יצחק אהרונוביץ':  יכולות להיות הרבה סיטואציות

משה גפני: יש לי הרגשה שישבתם והכנתם את חוק ההסדרים הזה ולקחתם את מה שדיברנו בפעמים קודמות והדברים לא רלוונטיים לעניין הזה

משה גפני:  אתם מכניסים דברים שנראים לנו משונים והם צודקים בטענות שלהם

משה גפני:  הרי כאן היעד הוא משהו אחר לגמרי

משה גפני:  למה צריך להגביל? אנחנו רוצים שימכור ויבנה

יצחק אהרונוביץ': זאת המטרה

משה גפני: אז למה צריך את ההגבלות? תורידו את ההגבלות האלה

משה גפני:  לפי דעתי לקחתם את זה מחקיקה קיימת

יניב כהן: לא

יניב כהן:  הנושא של יחיד הוא לא הגבלה

יניב כהן:  זה פשוט רלוונטי רק ל - - -     

שי כהן: אם זה רלוונטי, אז רק יחיד ייכנס

שי כהן:  לא צריך לרשום

משה גפני: תורידו את מה שמהווה הגבלה שפוגעת ביעד

יצחק אהרונוביץ': אלה הערות שנצטרך לחזור אליהן עם תשובה

רודין נפסון: בתקופה שמיום התחילה - - -     

שולמית אלוני: יום התחילה, הכוונה ל-1 בינואר 2024

רודין נפסון: כן

רודין נפסון:  לפי ההגדרה שכתובה ב-48(א), בראשית הסעיף

רודין נפסון: גם את זה תרצו לשנות -2030?         

יפתח עשהאל: לא

יפתח עשהאל:  זה לא קשור

שולמית אלוני: לא מאריכים את זה ל-2030?     

יפתח עשהאל: לא

חמד עמאר: למה לא? מה ההבדל?         

יפתח עשהאל: זו הטבה שונה

יפתח עשהאל:  כאן אנחנו נותנים שמונה שנים קדימה

יפתח עשהאל:  מראש אנחנו נותנים שמונה שנים

יפתח עשהאל:  כאן זה הרבה יותר ארוך

חמד עמאר: כי הוא אמר 2030

רודין נפסון: טעות עם החוק הקודם

רודין נפסון:  התבלבלתי

ג'ק בלנגה: נעשה את זה 31 בדצמבר 2027

ג'ק בלנגה:  לא אמצע שנה

יצחק אהרונוביץ': נבדוק גם את זה

יפתח עשהאל: חצי שנה זה גם זמן משמעותי שנדרש

יפתח עשהאל:  בסוף אנחנו רוצים לתמרץ בנייה מהירה

משה גפני: אפשר לעשות את זה בסוף שנה

משה גפני:  אל תתעקשו

משה גפני:  בסדר

משה גפני:  זה נותן גם הרגשה יותר טובה גם לאלה שעוסקים בזה

משה גפני:  אפשר לכתוב סוף שנה

משה גפני:  הם מסכימים

משה גפני:  תמשיך

רודין נפסון: (בסעיף זה – התקופה הקובעת), יהיה היחיד חייב במס על החלק המוטב של השבח הריאלי עד יום התחילה, בשיעור הקבוע בסעיף 48א(ב)(1) לחוק האמור

ג'ק בלנגה: כל הפרק הזה יוחלף

ג'ק בלנגה:  מכאן ועד סוף העמוד זה יוחלף כך שחבל לקרוא אותו

רודין נפסון: לא

רודין נפסון:  נכון לקרוא את ההצעה

רודין נפסון: אם הסתיימה בנייתן על הקרקע של כל הדירות המיועדות לשמש למגורים, המותרות לבנייה לפי תוכנית הבנייה שחלה לגבי הזכות במקרקעין במועד סיום הבנייה, עד תום 48 חודשים - מיום המכירה – 100 אחוזים מהשבח הריאלי עד יום התחילה

ג'ק בלנגה: אבל 48 חודשים, יתוקן

יפתח עשהאל: נקריא עכשיו את הנוסח ונבחן אחר כך את הטענות

ג'ק בלנגה: תהיה אפשרות להוציא היתר ולבנות בניין בארבע שנים?     

קריאה: אין מציאות כזאת

שי כהן: בהוראת השעה הקודמת עשו את זה

שי כהן:  אז היו 42 חודשים

קריאה: מעל 50 אחוזים נפל

שולמית אלוני: כרגע מופיע 48 חודשים שזה ארבע שנים

שולמית אלוני:  אתם בדקים את העניין הזה לגבי שש שנים?     

יפתח עשהאל: נבדוק

יפתח עשהאל:  אנחנו תומכים להשאיר את זה על ארבע שנים

יפתח עשהאל:  מוכנים לבחון את זה

שולמית אלוני: 100 אחוזים מהשטח הריאלי עד יום התחילה

שי כהן: ארבע שנים, זה לא ישים

יצחק אהרונוביץ': זה היה קיים

שי כהן: נכון אבל זה לא עבד

שי כהן:  כמה נבנו? עשרה בניינים?     

יפתח עשהאל: נבחן את זה

יצחק אהרונוביץ': אנחנו חושבים שנכון להשאיר את זה ארבע ומוכנים לבחון את זה

איציק גורביץ: אתם רוצים לשחרר דירות? אם רוצים לשחרר דירות, שחררו דירות

יפתח עשהאל: לכן הוספנו את ארבע השנים הנוספות

יפתח עשהאל:  זה שמונה שנים

יפתח עשהאל:  זה המון זמן

שי כהן: אחרי שמונה שנים אתה לא מקבל כלום

יפתח עשהאל: בשנה התשיעית אתה לא מקבל כלום

יצחק אהרונוביץ': אנחנו תכף נבחן את זה

יצחק אהרונוביץ':  נסגור היום את הנושא הזה

רודין נפסון: אם הסתיימה בנייתן על הקרקע של כל הדירות המיועדות לשמש למגורים, המותרות לבנייה לפי תוכנית הבנייה שחלה לגבי הזכות במקרקעין במועד סיום הבנייה, בתקופה שמתום התקופה האמורה בפסקה (1) ועד תום 60 חודשים מיום המכירה – 80 אחוזים מהשבח הריאלי עד יום התחילה

שולמית אלוני: כאשר אנחנו מדברים על פסקה (1), כשכתוב 100 אחוזים מהשבח הריאלי, הכוונה בעצם ל-25 אחוזים שיעורי מס?     

יניב כהן: במקום שיעור מס השולי, משלמים 25 אחוזים

יניב כהן:  כמו שזה כתוב כרגע, אם מסיימים תוך ארבע שנים, על כל השבח הריאלי הזה שהוא עד יום התחילה, יהיו 25 אחוזים

יניב כהן:  אם סיימו עד 60 חודשים, במקום על ה-100 אחוזים יהיה 80 אחוזים וכן הלאה וכן הלאה לפי התקופה

שולמית אלוני: בחמש שנים, שזה עד 60 חודשים, הכוונה היא ל-20 אחוזי מס

שולמית אלוני:  נכון?     

יניב כהן: 80 אחוזים יקבלו את ההטבה

יניב כהן:  80 מס שבח יקבל את ההטבה

יניב כהן:  כלומר, ישלם על החלק הזה 25 אחוזים במקום מס שולי

יניב כהן:  המנגנון אומר שעל חלק השבח הריאלי שעליו היית אמור לשלם מס שולי 47 אחוזים, אתה משלם 25 אחוזים

יניב כהן:  זאת ההטבה

יניב כהן:  אם סיימת תוך ארבע שנים, 25 במקום 47, נקודה

יניב כהן:  סיימת תוך חמש שנים – על 80 אחוזים מתוך זה תשלם 25 אחוזים

יניב כהן:  כלומר, זו הטבה שהולכת ונשחקת ככל שאתה מסיים את הבנייה בצורה איטית

יניב כהן:  עד שמונה שנים, אז ההטבה נשחקת לגמרי

יניב כהן:  זה המנגנון

יניב כהן:  לכן זה חוזר על עצמו כל פעם

רודין נפסון: תראי בראשית סעיף 7

רודין נפסון:  מזכירים את ה-25 אחוזים

רודין נפסון: אם הסתיימה בנייתן על הקרקע של כל הדירות המיועדות לשמש למגורים, המותרות לבנייה לפי תוכנית הבנייה שחלה לגבי הזכות במקרקעין במועד סיום הבנייה, בתקופה שמתום התקופה האמורה בפסקה (3) ועד תום 84 חודשים מיום המכירה – 60 אחוזים מהשבח הריאלי עד יום התחילה

רודין נפסון: אם לא התקיים האמור בפסקאות (1) עד (5) – 0 אחוז מהשבח הריאלי עד יום התחילה

רודין נפסון:      פסקה (ב) היא הסעיף שמדבר על קרובים

משה גפני: למחוק

שולמית אלוני: זה בעצם לא יחול על מכירה שחל לגביה פטור מהמס

יפתח עשהאל: אדוני היושב ראש, אנחנו כן נרצה לבחון את העניין של ה-קרוב

יפתח עשהאל:  נשמח להקריא את הסעיף

אליהו (אלי) רביבו: אלא אם כן תגיעו לכאן ותספרו לנו משהו שיש בו טעם ועומק

אליהו (אלי) רביבו:  גם אתם לא יודעים להסביר לנו מה עומד מאחורי זה

משה גפני: אם הם יגיעו למסקנה שצריך להכניס קרוב, יקריאו את זה

אליהו (אלי) רביבו: הם לא יכולים להגיע למסקנה שהיא סתומה

יפתח עשהאל: הסיבה היא תכנוני מס

אליהו (אלי) רביבו: הם צריכים להסביר מה הם רוצים

משה גפני: אנחנו סבורים ש-קרוב הוא סתם נכנס לכאן ועושה בעיה

משה גפני:  אם אתם תתייעצו ביניכם ויהיה לכם טיעון נכון למה צריך לשים קרוב, אז נקריא את הסעיף

משה גפני:  היום לא מקריאים אותו וזה לא נמצא בחוק

משה גפני:  תתייעצו

משה גפני:  אני חושב שלא צריך

משה גפני:  כולנו חושבים שלא צריך

שי כהן: מאחר שהוראת השעה הזאת הייתה כבר פעמיים, מהניסיון בשוק – אין מצב שאפשר לעמוד בארבע שנים

שי כהן:  היו מקרים, אחד מתוך ארבעה

אליהו (אלי) רביבו: אתה נכנס למשהו שכרגע הוא נמצא בהקראה

אליהו (אלי) רביבו:  עזוב

אליהו (אלי) רביבו:  אנחנו מניחים שאתה רוצה להביא משהו שהוא מעבר למה שאנחנו מדברים עליו

אליהו (אלי) רביבו:  אנחנו כרגע מדברים על השייכות של ה-קרוב ואנחנו אמרנו שאם אין להם משהו שהוא מבריק, שיורידו אותו לגמרי

אליהו (אלי) רביבו:  אם יש להם משהו לספר, שיספרו לנו

משה גפני: הסעיף הזה נמחק

ג'ק בלנגה: השאלה אם הוא נמחק עד הסוף

אליהו (אלי) רביבו: סיכמנו שמורידים את ה-קרוב אלא אם כן הם יקיימו איזושהי התייעצות והם יעלו על איזשהו טיעון שיניח את הדעת

אליהו (אלי) רביבו:  כל עוד הם לא הגישו לנו אותו ככזה, הוא לא עולה להקראה

ג'ק בלנגה: גם סוף הסעיף נמחק? שינוי יעוד מרכוש קבוע למלאי

יצחק אהרונוביץ': לא

שולמית אלוני: הוא יקרא, יסביר ואז תתייחסו

רודין נפסון: הוראות סעיף קטן (א) לא יחולו על מכירה שנעשתה בלא תמורה או בין קרובים - - -         

שולמית אלוני: זה ירד

רודין נפסון: יש סוף לסעיף שהוא לא רק על קרובים

ג'ק בלנגה: אני אומר שנחריג את הקרובים

ג'ק בלנגה:  החרגנו רק את הקרובים

ג'ק בלנגה:  עכשיו תמשיך עם זה רגיל

רודין נפסון: על מכירה שחל לגביה פטור מהמס, כולו או חלקו, או שיעור מס מופחת, לפי חוק מיסוי מקרקעין או לפי פקודת מס הכנסה או על מכירה שחלות לגביה הוראות סעיף 5(ב) לחוק מיסוי מקרקעין

שולמית אלוני: עכשיו תסביר

יניב כהן: סעיף 5(ב) מדבר על שינוי יעוד

יניב כהן:  אותו בן אדם מחזיק בקרקע, לצורך העניין כרכוש קבוע, משנה אותה אחר כך למלאי

יניב כהן:  אין סיבה שאצל אותו בן אדם שלא עשה שום טרנזקציה עם הקרקע, כתוצאה מזה שעכשיו לצורך העניין תהיה לו קרקע שהוא יבנה עליה, פתאום תהיה לו עליה הטבת מס

קריאה: הוא לא מכר אותה ליזם

יניב כהן: אין כאן מכירה ליזם

שי כהן: זה לא שינוי יעוד

שי כהן:  סליחה, אני חושב שהטרמינולוגיה כאן שגויה ומבלבלת

שי כהן:  אני יודע שכאשר מקריאים לי שינוי יעוד, הקרקע הייתה חקלאית והיום - - -     

יניב כהן: לא, לא שינוי

שי כהן: אז תגדיר

שי כהן:  שינוי יעוד

יניב כהן: שינוי יעוד לא תכנוני

יניב כהן:  שינוי יעוד במונח החשבונאי

שי כהן: זאת אומרת שאתה מעלה אותו למלאי

שי כהן:  אולי שינוי סטטוס

שי כהן:  לא שינוי יעוד

יניב כהן: אצלנו בחקיקה זה נקרא שינוי יעוד

משה גפני: אתה יכול להסביר לי מה כתוב עכשיו בחוק?     

יניב כהן: הטבת המס הזאת ניתנת על אירוע מכירה

יניב כהן:  יש מכירה מהיחיד והוא מוכר את זה בדרך כלל ליזם

יניב כהן:  יש את אירוע המכירה שאותו יחיד מוכר ליזם ואז אנחנו נותנים את הטבת המס

יניב כהן:  בחוק יש עוד אירועים שהם מכירה גם אם אין את המכירה מצד א' לצד ב'

יניב כהן:  מכירה, אדם עם עצמו

יניב כהן:  זה המקרה הייחודי

יניב כהן:  שינוי יעוד, כך זה נקרא, מרכוש קבוע למלאי עסקי ועל הפעולה הזאת אנחנו לא חושבים שצריך את הטבת המס הזאת כי זה לא האירוע שאנחנו רצינו לתמרץ

אליהו דלל: היושב ראש, אני לחלוטין מקבל את זה

ג'ק בלנגה: אין הבדל בין קרוב לבין אדם עם עצמו

יצחק אהרונוביץ': לא

יצחק אהרונוביץ':  יש הבדל

ג'ק בלנגה:  הבנו ש-קרוב כן נכנס לחוק

ג'ק בלנגה:  זאת אומרת, אם האבא מוכר לבן שלו או לחברה שלו, החוק חל

ג'ק בלנגה:  מה הבעיה שהוא יבנה בעצמו וימכור דירות? למה שהוא יפסיד את כל הפטור וההיסטוריה שלו? לא מבין

ג'ק בלנגה:  אתה אומר לו: לא, אני אקנוס אותך במס רכישה אבל אם אתה תבנה בעצמך את הדירות, את חמש הדירות ותמכור אותן, אני אבטל - - -     

משה גפני: שאלה ברורה

משה גפני:  תשובה

יניב כהן: לכן באנו עם שתי הצעות

יניב כהן:  הצעד הראשון מדבר על מי ששומר לעצמו את הקרקע ואנחנו אומרים לו לבנות, יש לך כבר את ההטבה מובנית בחוק, נסגור אותה עוד מעט, או שתמכור ונפתח לך הטבה

ג'ק בלנגה: לא נכון

ג'ק בלנגה:  אם פקיד שומה יבוא אליו - - -     

משה גפני: תודה

משה גפני:  תמשיך הלאה

משה גפני:  הבנתי

ג'ק בלנגה: אבל אם פקיד השומה יבוא אליו, יטיל עליו 50 אחוזים מס

משה גפני: היחיד הזה שמוכר לעצמו, הרי יש לו את הטבות המס בכל מקרה

ג'ק בלנגה: לא

ג'ק בלנגה:  אם פקיד השומה בא אליו בסעיף 5(ב), מבטל לו את ההטבה

משה גפני: שיבנה

ג'ק בלנגה: לא

ג'ק בלנגה:  גם אם הוא בנה

ג'ק בלנגה:  פקיד השומה יבוא ויגיד לו שהוא מוכר דירות וזה מלאי, יבטל לו את ההטבה

ג'ק בלנגה:  זה מה שכתוב כאן

יצחק אהרונוביץ': בכמות גדולה שזה מאלי

יפתח עשהאל: מה הוא עושה עם המלאי הזה? אם הוא לוקח עשר דירות, שומר אותן לעסקי, משכיר אותן, יש לו רק עידוד השקעות הון

ג'ק בלנגה: לא

ג'ק בלנגה:  אם זה שומה, זה מבטל לו את כל ההטבה

יצחק אהרונוביץ': שינוי יעוד זה תכנון שאדם עושה עם עצמו

יצחק אהרונוביץ':  אנחנו באדם עושה עם עצמו מאוד נזהרים ולא ניתן את ההטבה הזאת

ג'ק בלנגה: אין סיבה להטיל מס רכישה

ג'ק בלנגה:  מה שאתה אומר לו כרגע זה שיעביר לבן שלו ויקבל את ההטבה

יצחק אהרונוביץ': לכן אנחנו לא בטוחים שאנחנו בעד קרובים

יצחק אהרונוביץ':  אנחנו תכף נבדוק מה זה עושה מבחינתנו

משה גפני: אני מבקש לדעת

משה גפני:  אני מכרתי לעצמי, אבל אני בונה

משה גפני:  אם אני לא בונה, אז אני לא בונה

יצחק אהרונוביץ': אם אני בונה, אני מקבל את ההטבה הראשונה

ג'ק בלנגה: לא

ג'ק בלנגה:  תגיד שלא יחול סעיף 5(ב)

משה גפני: אבל הוא אומר

ג'ק בלנגה: לא, הוא לא אומר אדוני

ג'ק בלנגה:  הוא משאיר את זה לשיקול דעת פקיד שומה

יצחק אהרונוביץ': זה תמיד קיים לשיקול דעת פקיד שומה

יוסי אלישע: אין כאן שיקול דעת פקיד שומה

יוסי אלישע:  ברגע שיש שינוי יעוד, הסעיף חל רק אם זה עובר למלאי עסקי

יוסי אלישע:  לכן בהכרח הטבה השנייה שאנחנו מדברים עליה לא חלה

יוסי אלישע:  זו ההטבה שהוא יכול לנצל

יוסי אלישע:  מה שכן, יתכן שאנחנו כאן מכוונים לקבוצה שהיא באמת מתי מעט

משה גפני: אני רוצה לדעת, תגידו לפרוטוקול, את המציאות הזאת

משה גפני:  במקרה הזה שעליו אנחנו מדברים עכשיו, אם הוא בונה - אם הוא לא בונה, אז הוא לא בונה ואז יש בעיה - הוא מקבל את ההטבות שמקבלים כולם?     

יצחק אהרונוביץ': אנחנו מדברים על ההטבה הראשונה של מה שנקרא לינאריות

יצחק אהרונוביץ':  אם מדובר בכמות גדולה של דירות - - -     

ג'ק בלנגה: חמש דירות

יצחק אהרונוביץ': אני לא יודע אם חמש דירות

ג'ק בלנגה: אותו מספר שיירשם כאן

יצחק אהרונוביץ': אם יש שם כמות גדולה של דירות שאותן הוא יתחיל למכור מיד, מאוד יכול להיות שיש כאן שינוי יעוד שהוא הפך את זה מרכוש קבוע למלאי

יצחק אהרונוביץ':  אז פקיד שומה יטפל בזה

ג'ק בלנגה: אז הוא מבטל את ההטבה

חמד עמאר: אני לא מבין

חמד עמאר:  אם אותו בעל קרקע מחליט להיות היזם ולבנות, למה לא לקבל את ההטבה?     

יצחק אהרונוביץ': כי אז זה מלאי

יצחק אהרונוביץ':  זה מלאי

עאידה תומא סלימאן: השאלה אם אתה רוצה לעודד בנייה או לא

יצחק אהרונוביץ': אני רוצה שהמס האמיתי ישולם

יצחק אהרונוביץ':  עם כל הכבוד, אין סיבה למישהו שיש לו מלאי לוותר לו גם על המע"מ וגם על מס הכנסה

אליהו (אלי) רביבו: אתה לא מוכר את זה כבן אדם פרטי

אליהו (אלי) רביבו:  למה אתה רוצה לקבל הטבה על דבר של בן אדם פרטי כשאתה כבר יזם מבצע?      

קריאה: תתווכח עם פקיד שומה שזה לא שינוי

משה גפני: שי, אין לנו זמן לזה

משה גפני:  הסעיף הזה נמחק

משה גפני:  הוא יחזור אם תבואו עם טיעונים

יצחק אהרונוביץ': אני מבקש מהוועדה להשאיר את 5(ב)

יצחק אהרונוביץ':  נושא של שינוי יעוד זה גם נושא שהיו הרבה תכנוני מס איתו

יצחק אהרונוביץ':  זה מאוד בעייתי

יצחק אהרונוביץ':  לדעתי אנחנו נצטרך למשוך את כל החקיקה הזאת עם שינוי הייעוד

יצחק אהרונוביץ':  אלה תכנוני מס

משה גפני: אתה יכול להסביר לנו מה הבעיה?     

אליהו (אלי) רביבו: מה יכול להיות תכנון מס?     

יצחק אהרונוביץ': שכמות גדולה, מישהו שהוא יותר יזם ייקח עכשיו קרקע, יש לו קרקע כבר כמה שנים, יהפוך אותה, יעשה עליה תוכניות וכולי, ועכשיו הוא יכול לבנות שם ולמכור 30 דירות

יצחק אהרונוביץ':  כעיקרון מבחינתנו זה מלאי עסקי והוא צריך לשלם מס הכנסה

יצחק אהרונוביץ':  הוא צריך לשלם מע"מ

יצחק אהרונוביץ':  אין סיבה לתת לו את ההטבה הזאת

שי כהן: עד מועד שינוי הייעוד

אליהו (אלי) רביבו: עזבו את הטרמינולוגיה הזאת

אליהו (אלי) רביבו:  זה באמת מלאי עסקי

יצחק אהרונוביץ': אין בעיה

יצחק אהרונוביץ':  אנחנו נמשוך את כל ההטבה

אליהו (אלי) רביבו: שי, תעצור את זה רגע

אליהו (אלי) רביבו:  אנחנו מגיבים באופן פרגמטי

משה גפני: תעברו לפסקה (ג)

שולמית אלוני: תנו דוגמאות

שולמית אלוני:  תסבירו

אליהו (אלי) רביבו: על קרוב הם כבר הסכימו

אליהו (אלי) רביבו:  זה כבר מאחורינו

אליהו (אלי) רביבו:  קרוב - ירד, נגמר

אליהו (אלי) רביבו:  ממשיכים עם זה כמו שהוא בלי ה-קרוב

אליהו (אלי) רביבו:  תעצרו

אליהו (אלי) רביבו:  כשבן אדם עושה השבחה של כמויות קרקע והוא הופך להיות יזם, הוא לא יכול ליהנות מזה כבן אדם פרטי

אליהו (אלי) רביבו:  זה מלאי

משה גפני: תסבירו מה עוד יש בסעיף הזה

אליהו (אלי) רביבו: שי, בואו נתקדם

אליהו (אלי) רביבו:  חבל, זה סתם לטחון מים

משה גפני: תסבירו מה כתוב בסעיף

יניב כהן: הסעיף ששולל, אותו סעיף - - -     

משה גפני: תקרא ותסביר

יניב כהן: הוראות סעיף קטן (א) לא יחולו על מכירה שנעשתה בלא תמורה או בין קרובים, על מכירה שחל לגביה פטור מהמס, כולו או חלק, או שיעור מס מופחת - - -     אם יש מכירה שבלי קשר להוראת השעה הזאת היא מקבלת איזושהי הטבת מס, או פטור מלא או פטור חלקי או איזשהו שיעור מס מופחת – אין סיבה לתת, בנוסף, את הוראת השעה

יניב כהן:  לכן אנחנו מחריגים את המכירות שממילא יש להן הטבות מס כאלה או אחרות

שולמית אלוני: לא רק חוק מקרקעין אלא גם לפי פקודת מס הכנסה?     

יניב כהן: כן

יניב כהן:  לפי חוק מקרקעין

שולמית אלוני: מה למשל?     

יניב כהן: זה נוסח גורף, כולל, שמדבר על שאתה לא רוצה כפל הטבות

יניב כהן:  זאת המשמעות

קריאה: על מה מדובר? תן דוגמה של מקרה אחד

קריאה:  נראה לי שזה הגיע ממקום אחר

משה גפני: רגע

משה גפני:  מספיק

משה גפני:  הבנו

משה גפני:  תסביר

יניב כהן: אתה לא רוצה כפל הטבות מס

יניב כהן:  אני מנסה לתת בשלוף

משה גפני: לא בשלוף

משה גפני:  אתם הכנתם את החוק הזה

יניב כהן: שוב, זו הוראת שעה שלדעתי היא מועברת כאן כבר פעם שלישית באיזשהו שינוי נוסף שבא לאפשר את ההוצאה לפועל שלה בזה שההטבה היא מדורגת ואז או שהצלחת – קיבלת, ואם לא הצלחת – לא קיבלת כלום

יניב כהן:  עשינו כאן הטבה מדורגת

שולמית אלוני: עדיין ניסחתם סעיף

שולמית אלוני:  מה המשמעות שלו? תן דוגמאות

יניב כהן: יכול להיות למשל אם יש כאן דירה בנויה ואז ניתן להרוס ולבנות כאן מספר יחידות דיור ובמסגרת העסקה מנצלים איזושהי הטבת מס על הדירה הבנויה

יניב כהן:  כלומר, חלק פטור וחלק חייב

יניב כהן:  זאת סיטואציה שלא צריך בנוסף על החלק החייב לתת עוד הטבת מס כי כבר קיבלת הטבת מס על הדירה

יניב כהן:  עסקת קומבינציה

יניב כהן:  יש דירה, הורסים אותה ועל דירת המגורים מקבלים איזושהי הטבת מס

משה גפני: בסדר

משה גפני:  הלאה

יניב כהן: אני מקריא את המשך הפסקה      לפי חוק מיסוי מקרקעין או לפי פקודת מס הכנסה, או על מכירה שחלות לגביה הוראות סעיף 5(ב) לחוק מיסוי מקרקעין

יניב כהן:      על זה כבר דיברנו כאן בהרחבה עם שינוי הייעוד

יניב כהן:       	לגבי הסוגייה של הקרובים, סימנו אותה כאן ונחזור אליהם עם נוסח

קריאה: כרגע ירד הכול

רודין נפסון: לעניין פסקאות (1) עד (6) להגדרה "החלק המוטב של השבח הריאלי עד יום התחילה" שבסעיף קטן (א), יראו בקבלת אישור להספקת חשמל, מים או חיבור של טלפון לבניין, לפי סעיף 157א לחוק התכנון והבנייה, בסיום הבנייה

רודין נפסון:      זאת ההגדרה לסיום הבנייה

קריאה: טופס 4

רודין נפסון: טופס 4

יניב כהן: נגדיר את זה כטופס 4

שי כהן: תשים גם שש שנים

רודין נפסון: במכירת זכות במקרקעין שתוכנית הבנייה שחלה לגביה מתירה בנייה על הקרקע של 15 דירות לפחות - - -         

משה גפני: את המספר 15 אנחנו נשנה

רודין נפסון: נכון

רודין נפסון: תשלום מס השבח לפי הוראות סעיף 48א(ב1) – לפי שיעורי המס בפקודה - לחוק מיסוי מקרקעין, ואם התקיים כאמור בפסקאות (1), (2), (3), (4) או (5) להגדרה "החלק המוטב של השבח הריאלי עד יום התחילה" שבסעיף קטן (א) – יהיה זכאי המוכר להחזר המס ששילם ביתר, ויחולו לעניין זה הוראות סעיף 103א לחוק מיסוי מקרקעין

שולמית אלוני: תסביר

יניב כהן: אני אסביר

יניב כהן:  כרגע, כמו שזה מנוסח, עומדות בפני המוכר שתי אפשרויות

יניב כהן:  אפשרות אחת היא לשלם את המס המלא ללא ההטבה, זה סעיף קטן (1), ובעתיד, בסיום הבנייה, התנאי התקיים והוא יהיה זכאי להטבה באופן מלא או חלקי, הוא יקבל בחזרה את ההחזר

יניב כהן:  103א מדבר על ההחזר, ריבית והצמדה וכולי

יניב כהן:       חלופה שנייה היא לשלם רק את המס לפי ההטבה וכדי לקבל אישורי מיסים הוא נותן ערובה על ההפרש

יניב כהן:  כאשר הפרויקט מסתיים, עומד בכל ההוראות – אין כל בעיה והסיפור מסתיים

יניב כהן:  אם הוא לא עומד – הוא צריך לשלם את ההפרש

יוסי אלישע: אדוני, בדיוק על זה דיברנו

יוסי אלישע:  זה המצב שאני צריך לשלם את הכול וזה לא משנה אם נותנים ערבות בנקאית או שמים את הכסף

יוסי אלישע:  זה היינו הך

יוסי אלישע:  היום, ביום העסקה, במקום בעצם לחכות לשלב שבו יעמדו או לא יעמדו בתנאים

יוסי אלישע:  זה מה שהכשיל את כל העסקאות עד היום ולכן אנחנו בהוראת שעה שלישית על אותו נושא כאשר אף אחת מהקודמות לא צלחה

יוסי אלישע:  בדיוק מהסיבה הזאת

יוסי אלישע:  אין עסקה שלא ליוויתי שעל הנושא הזה נפלה העסקה כי אף יזם לא מוכן להעמיד ערבויות ואף מוכר לא מוכן להיות קשור שמונה שנים או שש שנים או ארבע שנים כאשר זה בכלל לא תלוי בו והוא אפילו לא שולט על האירוע הזה

יניב כהן: כמו שנאמר קודם, עלתה הצעה של מס רכישה

יניב כהן:  יכול להיות שהיא לא רלוונטית מבחינה חוקית וכולי

יניב כהן:  מה שאנחנו הצענו בזמנו לשר - ואני אומר שוב שגם השר רוצה שנשחרר את המוכרים - זה שכהוראה שלנו תהיה הסכמה, היזם ירשום הערה על הקרקע

יניב כהן:  תמיד אפשר לתת ערבות בנקאית אבל אם היזם לא רוצה לתת ערבות בנקאית, תירשם הערה על הקרקע בעצם לטובת רשות המיסים

יניב כהן:  אחרי שהקרקע תועבר על שם היזם - - -     

יוסי אלישע: אבל החוק רובץ על הבעלים

יוסי אלישע:  לפי החוק, החוק רובץ על בעל הקרקע שכבר לא יודע מה אתה עושה בעוד שמונה שנים

יניב כהן: נכון

יוסי אלישע: הוא לא איתך

יוסי אלישע:  הוא לא מלווה את הבנייה

יצחק אהרונוביץ': תירשם הערה על הקרקע שהיזם קונה, תירשם הערה לטובת רשות המיסים ואנחנו ניפרע על ההפרש מהקרקע

יצחק אהרונוביץ':  אפשרות שנייה, שיוטל על היזם עיקול צד ג'

משה גפני: תמשיך בהקראה

רודין נפסון: תשלום מס השבח לפי הוראות סעיף קטן (א) ומתן ערובה להנחת דעתו של המנהל בגובה יתרת מס השבח שהיה עליו לשלם לפי הוראות סעיף 48א(ב1) לחוק מיסוי מקרקעין

רודין נפסון:      בסעיף קטן (ה) אנחנו מבקשים לקבע את ה-25 אחוזים

יניב כהן: אנחנו נתקן שזה יהיה עד 25 אחוזים

יניב כהן:  נפנה לסעיף הרלוונטי

רודין נפסון: במכירת זכות במקרקעין שחלות לגביה הוראות סעיף זה, יקראו את סעיף 48ב(ב)(1) לחוק מיסוי מקרקעין כך שבסופו יבוא "ובלבד ששיעור המס על החלק המוטב של השבח הריאלי עד יום התחילה, כהגדרתו בסעיף 7 לחוק ההתייעלות הכלכלית (תיקוני חקיקה להשגת יעדי התקציב לשנות התקציב 2023 ו-2024), התשפ"ג-2023, לא יעלה על שיעור המס הקבוע בסעיף 48א(ב)(1)"

רודין נפסון: בסעיף זה -      "היתר בנייה" – כמשמעותו בחוק התכנון והבנייה

רודין נפסון:      "חוק התכנון והבניה" – חוק התכנון והבנייה, התשכ"ה-1965

רודין נפסון:      "יחיד" - לרבות חברה משפחתית כמשמעותה בסעיף 64א לפקודת מס הכנסה, ולרבות שותפות שחל לגביה סעיף 63 לפקודה האמורה

שולמית אלוני: חסר כאן חברת בית

יניב כהן: זה משהו שאנחנו בודקים וחוזרים

משה גפני: אתם חוזרים עם תשובה חיובית כי אחרת אתם לא מתכוונים ברצינות בחוק הזה

משה גפני:  למה זה מפריע? תחזרו עם תשובה

יניב כהן: נבדוק את זה

משה גפני: אם תחזרו עם תשובה שלילית, אני אצביע נגד

משה גפני:  אין סיבה, אלא אם כן באמת תגידו שיש סיבה רצינית

קריאה: הרב גפני, על מה אתה מדבר? על משפחה

יצחק אהרונוביץ': על בית

יצחק אהרונוביץ':  משפחה נמצאת בפנים

משה גפני: קודם עלה הנושא של קרוב

משה גפני:  כאן אנחנו מעודדים את הבנייה

משה גפני:  מה אכפת לי שהוא רוצה בניין למשפחה? אני רוצה בנייה

רודין נפסון: "קרוב" – כהגדרתו בסעיף 1 לחוק מיסוי מקרקעין, ואולם המונח "שליטה" בהגדרה האמורה יפורש כאמור בסעיף 19(4)(ב)(3) לחוק האמור

משה גפני: זה לא רלוונטי

משה גפני:  אתם יכולים למחוק את זה

משה גפני:  כבר הסכמנו שזה לא יהיה

רודין נפסון: "השבח הריאלי עד יום התחילה" – כהגדרתו בסעיף 47 לחוק מיסוי מקרקעין

רודין נפסון:      "תוכנית בנייה" – תוכנית מפורטת כמשמעותה בחוק התכנון והבנייה, או תוכנית כמשמעותה באותו חוק, שתנאי להוצאת היתר מכוחה הוא אישור תוכנית איחוד וחלוקה כמשמעותה בסימן ז' לפרק ג' בחוק האמור

שולמית אלוני: תסביר

רודין נפסון: הגדרת תוכנית בנייה

רודין נפסון:  תוכנית בנייה ביום המכירה

שולמית אלוני: מה זה אישור תוכנית איחוד וחלוקה כמשמעותה בסימן ז' לפרק ג' בחוק האמור? למה הכוונה?      

יפתח עשהאל: תוכנית בנייה, תוכנית שדנה עליה הוועדה המחוזית או ועדה מקומית, היא או תוכנית איחוד וחלוקה או תוכנית של תב"ע, תוכנית בניין עיר או תוכנית בוועדה מקומית

משה גפני: מה זה אישור תוכנית איחוד וחלוקה כמשמעותה בסימן ז' לפרק ג' בחוק האמור

יפתח עשהאל: תוכנית בנייה זו תוכנית שאפשר להוציא מכוחה היתר בנייה

יפתח עשהאל:  כל תוכנית שאושרה לבנייה

משה גפני: רבותיי, אני מבקש שתחזרו עם תשובות כמה שיותר מהר ואז נוכל להצביע לפי התשובות שתיתנו לנו

משה גפני:  אם התשובות יהיו מספקות, נצביע בעד

משה גפני:  אם הן יהיו לא טובות, נצביע נגד

אחמד טיבי: אני רוצה לוודא שמה שאמר היושב ראש לגבי בנייה למשפחה נקלט

משה גפני: מה אתם אומרים? הוא מקבל את ההטבות אם זו בנייה למשפחה?      

יפתח עשהאל: לגבי קרוב, אמרנו שנעשה את הבחינה

קריאה: מותר לך למכור לקרוב והקרוב יבנה

משה גפני: לא רק קרוב

יניב כהן: אם אתה בונה ולא מוכר, אין אירוע מס

משה גפני: שואל חבר הכנסת טיבי - אתם יכולים לענות כן או לא, לפחות להגיד משהו – אם הבנייה נעשתה למשפחה, האם הוא מקבל את ההטבות, כן או לא?     

יניב כהן: אנחנו מסבירים שאם בונה לעצמך, למשפחה, ולא מוכר אלא פשוט ממשיך להתגורר שם - - -     

קריאה: לא

קריאה:  אתה מוכר את זה לקרוב משפחה

אחמד טיבי: נגיד שהוא מוכר את זה לבן דוד או לאח שלו או לבן שלו

קריאה: אז אין בעיה

יניב כהן: זאת הסוגייה שביקשו מאיתנו לחזור עם תשובה בעניין ה-קרוב

משה גפני: אם הם יחזרו עם תשובה שלילית, שנינו מצביעים נגד

ינון אזולאי: אגב, רק שתדע שפעם קרה שפינדרוס וטיבי הצביעו נגד בתקציב

אחמד טיבי: נכון

משה גפני: רבותיי, תחשבו

משה גפני:  אני מבין את המגמה ואני מקווה שזה יהיה בסדר

יצחק אהרונוביץ': עד איזו שעה הוועדה יושבת היום?     

שולמית אלוני: זה דיון ראשון

יצחק אהרונוביץ': בסדר

יצחק אהרונוביץ':  זה ייסגר היום

משה גפני: אנחנו עובדים עכשיו כל השבוע, חוץ משבת

ינון אזולאי: לפי ההצעה שלכם, בסופו של דבר, כמה זמן אתם נותנים לבן אדם מאז שהוא קנה את הקרקע עד שמתחילים לבנות עליה?     

יפתח עשהאל: סך הכול

יפתח עשהאל:  לבן אדם יש עד 2027 למכור את הדירה

יפתח עשהאל:  זאת אומרת, ארבע שנים קדימה ואז עוד שמונה שנים להשלים את הבנייה

יפתח עשהאל:  זה המקסימום

יפתח עשהאל:  בעיניי זה הרבה מאוד זמן

יפתח עשהאל:  זה הוארך בחצי שנה נוספת בעת ההקראה

ינון אזולאי:  אחרי 2027, לחדשים, לבאים אחר כך, גם אתה נותן להם שמונה שנים?     

יפתח עשהאל: מי שלא מוכר בשבע השנים - - -     

ינון אזולאי: מי שקונה היום קרקע

ינון אזולאי:  כמה זמן אתה נותן לו?     

יפתח עשהאל: מי שקונה היום קרקע, בכל מקרה הוא משלם 25 אחוזים, לא משנה מה

יפתח עשהאל:  אנחנו מדברים על קרקעות היסטוריות

יפתח עשהאל:  זאת הטבה למי שמחזיק קרקע הרבה שנים

ינון אזולאי: 2001

יפתח עשהאל: מ-1961

ינון אזולאי: בסדר

ינון אזולאי:  אני אומר לך הרב גפני, בעניין הזה אני חושב שזה המון זמן

ינון אזולאי:  יש הרבה קרקעות שאפשר לשחרר אותן

ינון אזולאי:  אם זה ירושה ויש ויכוחים על ירושה, תבוא ונדבר, אבל אם זה בשביל לעשות עוד כסף על זה – בעניין הזה יש לי מה לומר

משה גפני: זה נכנס עכשיו לתוך מערכת והמערכת הזאת בעצם קובעת שצריך לבנות ולא להשאיר את הקרקעות

ינון אזולאי: כן, אבל אם כבר יש להם תב"ע והכול מאושר, זה סתם זה לעשות עוד כסף ולהחזיק עוד קרקעות

משה גפני: בסדר

משה גפני:  תודה רבה

משה גפני:  אנחנו עוברים לסעיף הבא, אלה שני סעיפים שנדון עליהם במשותף